ചരക്കുവാഹനത്തില് പോയ സ്ത്രീകളോട് ഏഴംഗ സംഘത്തിന്റെ കളിയാക്കലുകളും അശ്ളീല സംസാരവും സഹികെട്ട നാട്ടുകാര് സ്ത്രീകളെ ശല്യം ചെയ്ത മൂന്നുപേരെ പിടികൂടി മരത്തില്കെട്ടിയിട്ട് മര്ദിച്ചശേഷം പൊലീസിന് കൈമാറി: സംഭവം തമിഴ്നാട്ടില് തമിഴ്നാട്ടില് സ്ത്രീകളെ രൂക്ഷമായി കളിയാക്കുകയും ഉപദ്രവിക്കുകയും ചെയ്ത മൂന്നുപേരെ മരത്തില് കെട്ടിയിട്ട് മര്ദിച്ചു. തുടര്ന്ന് പ്രതികളെ പൊലീസില് ഏല്പ്പിച്ചു. സംഭവത്തെ നടന്നത് തമിഴ്നാട്ടിലെ കൃഷ്ണഗിരിയില്. സംഭവത്തെ ഇങ്ങനെയാണ്: ധര്മപുരി തിരുപ്പത്തൂര് ഹൈവേയില് ചരക്കുവാഹനത്തില് ഗ്രാമത്തിലേക്ക് കുറെ സ്ത്രീകള് ഗ്രാമത്തിലേക്ക് പോകുകയായിരുന്നു. ഏഴുപേരടങ്ങിയ സംഘം സ്ത്രീകളെ കാറില് പിന്തുടരുകയും അശ്ലീല വാക്കുകള് ഉപയോഗിക്കുകയും ചെയ്തു. കാര് പിന്തുടര്ന്നതിനെ തുടര്ന്ന് ഡ്രൈവര് മണികണ്ഠന് വാഹനത്തിന്റെ വേഗത കൂടുകയായിരുന്നു. ഇതേസമയം കാര് മുന്നോട്ടെടുക്കുകയും വാഹനത്തിന്റെ മുന്നില് നിര്ത്തിയിടുകയും ചെയ്തു. ഇതോടെ രണ്ടുകൂട്ടരും തമ്മില് തമ്മില് തര്ക്കം ഉണ്ടാവുകയും ചെയ്തു. ഇതോടെ പ്രദേശവാസികള് സ്ഥലത്ത് തടിച്ചുകൂടുകയായിരുന്നു. ഏഴുപേരില് മൂന്നുപേരെ പിടികൂടുകയും മരത്തില് കെട്ടിയിടുകയുണ്ടായി. ഇവരെ മര്ദിക്കുകയും ചെയ്തതായി പറയുന്നു. നാലുപേര് ഓടിരക്ഷപ്പെടുകയും ചെയ്തു. പ്രതികള് മദ്യപിച്ചിരുന്നു എന്നാണ് പ്രദേശവാസികള് പറയുന്നത്. തിരുപ്പത്തൂര് സ്വദേശികളായ ഗൗതം, കാര്ത്തിക്, വല്ലരസു എന്നിവരാണ് പിടിയിലായവര്. സംഭവത്തില് മറ്റു നാലു പ്രതികള്ക്കായി തിരച്ചില് ആരംഭിച്ചതായി പൊലീസ് പറഞ്ഞു.